Általános indoklás

A rendelet-tervezet előkészítése során figyelembe vettük a jogalkotásról szóló 2010. évi CXXX. törvényt, a jogszabályszerkesztésről szóló 6/2009.(XII.14.) IRM rendeletben foglalt szabályokat, így a jogszabály formai tagolását, a fejezetek és alcímek számozását a hivatkozott rendeletnek megfelelően tartalmazza a rendelet-tervezet. Az azonos vagy hasonló életviszonyokat azonos vagy hasonló módon, szabályozási szintenként lehetőleg ugyanabban a jogszabályban kell szabályozni. A szabályozás nem lehet indokolatlanul párhuzamos vagy többszintű. A jogszabályban nem ismételhető meg az Alaptörvény vagy olyan jogszabály rendelkezése, amellyel a jogszabály az Alaptörvény alapján nem lehet ellentétes.

A rendelet-tervezet a fenti szabályok figyelembevételével készült el.

Részletes indokolás

1. §-hoz

A rendelet hatályával kapcsolatos rendelkezéseket tartalmazza

2. §-hoz

Rögzítésre került, hogy milyen feltételekkel állapítható meg a támogatás, illetve az előny-

ben részesítendők köre került meghatározásra.

3. §. – 5. §-hoz

A támogatás iránti kérelem benyújtásának kezdetét, a környezettanulmány készítésének

lehetőségét, valamint a felmerülő költségek kérelmező részéről történő teljes ingyenességét

rögzítik a rendelkezések.

6. §-hoz

A jogosulatlanul elnyert támogatás visszafizetési kötelezettségét szabályozza

7. §-hoz

Hatályba léptető és hatályon kívül helyező rendelkezéseket tartalmazza.

Előzetes hatásvizsgálat

A jogalkotásról szóló 2010. évi CXXX. törvény 17. §-a szerint a jogszabály előkészítője –a

jogszabály feltételezett hatásaihoz igazodó részletességű – előzetes hatásvizsgálat elvégzé-sével felméri a szabályozás várható következményeit.

Az előzetes hatásvizsgálat megállapításai az önkormányzati rendelet-tervezet esetében:

Társadalmi, gazdasági, költségvetési hatásai:

Az önkormányzat a szociális célú tűzifa támogatás jogosultsági szabályait e rendeletben állapítja meg. A támogatás a szociálisan rászoruló családok támogatásának egyik formája,

melynek következtében a társadalmi elégedettség nő.

Környezeti és egészségügyi következményei:

Az önkormányzati rendelet-tervezetben foglaltaknak a jelenlegi helyzethez viszonyított, számottevő környezeti és egészségi következményei nincsenek.

Adminisztratív terheket befolyásoló hatásai:

A szabályozással kapcsolatos teendőket a Mozsgó Községi Közös Önkormányzati Hivatal

látja el.

A jogszabály megalkotásának szükségessége, a jogalkotás elmaradásának várható következményei:

A jogszabályi rendelkezések és az önkormányzati pályázat pozitív elbírálása indokolják

a rendelet elfogadását.

A jogszabály alkalmazásához szükséges személyi, szervezeti, tárgyi és pénzügyi feltételek:

Fentiekben meghatározott feltételek rendelkezésre állnak